Kampionad bagadoù ar pevare rummad a oa bet dalc’het dec’h e Palez ar C’hendalc’hioù Pondivi. Unnek bagad o doa kemeret perzh er genstrivadeg-se. Aet e oa ar maout gant bagad Fouenant, ha dres war e lerc’h e oa bagadoù Kerne ha Kastell-Paol. Ouzhpenn 16 diwar 20 o doa tapet an tri bagad-se. An notenn-se a rofe tro dezho da vont en trede rummad er bloaz a zeu nemet ma rafent berzh c’hoazh en eil krogad ar c’hampionad, a vo dalc’het e-pad Emvod ar Gelted an Oriant.